
Micșorarea lui Eliade și gonflarea lui 
Culianu prin felurite tertipuri (1) 


[i Isabela Vasiliu-Scraba 


Motto: „Mijloacele moderne de dezinformare sînt 
creatoare de false mitologii şi de fantomatice valori”, 
scria laureatul Premiului Goncourt al Academiei 
Franceze (vezi Vintilă Horia în „Revista Scriitorilor 
Români”, Minchen, 1977). 


vând presimţirea dezastrelor teritoriale din 

vara acestui an apocaliptic (1940) m'am 

încumetat să afirm că noi, Românii, vom 
avea un viitor de natură spirituală cum n'am avut 
niciodată”. Spusa lui Blaga, - desprinsă din 
Prelegerea inaugurală pe care a ţinut-o la Sibiu în 
anul universitar 1940-1941 (la Universitatea din 
Cluj mutată la Sibiu la vremea când administrația 
ungurească masacra românii! din jumătatea de 
Ardeal primită de la Hitler) -, s-a adeverit 
întocmai. E suficient să ne gândim la românitatea 
de după Cortina de fier, cu prestigioasele ei 
contribuţii la cultura universală, la acele nume de 
scriitori despre care decenii la rând cei din țară 
n-au avut voie să vorbească: Mircea Eliade, Vintilă 
Horia, Nicolae Herescu, Emil Cioran, Horia 
Stamatu, G. Uscătescu, Al. Ciorănescu, 
G. Ciorănescu, C-tin Amariuţei, Eugen Ionescu, 
Al. Busuioceanu, Şt. Lupaşcu, Ih. Cazaban, Bazil 
Munteanu, Eugen Lozovan, Dimitrie Găzdaru, 
Sever Pop, Alex. Randa, D. Ghermani, Grigore 
Nandriş, E. Iurdeanu, Petru Iroaie, Scarlat 
Lambrino, Zevedei Barbu, Stan M. Popescu, 
G. Racoveanu, Octavian Vuia, şt. Teodorescu, 
Vasile Posteucă, Giorgio Caragaţă, leodor 
Oncilescu, Eugen Coşeriu, lon Guţia, Mircea 
Popescu, Petre Ciureanu, Ghe. Bumbeşti, Victor 
Buescu şi mulți, mulți alţii. 

Cultura românească, în ce avea ea mai bun 
din ce rămăsese în ţară, trebuia trimisă după 
gratii (Vasile Voiculescu, Mircea Vulcănescu, 
Alexandru Marcu, Nichifor Crainic, Părintele 
Arsenie Boca, Benedict Ghiuş, Constantin Noica, 
Anton Dumitriu, N. Steinhardt, Dinu Pillat, 
Păstorel, Al. Paleologu, Mircea Florian, lon 
Petrovici, Petre Ţuţea, Gheorghe Brătianu etc.), 
interzisă, pusă pe foc, mutilată în imense 
depozite improprii pentru conservarea cărţilor şi 
trecută la fonduri secrete. În locul valorilor 
validate de timp, după 23 august 1944 s-a instituit 
dominaţia non-valorii şi selecția inversă. Adică 
promovarea şi mediatizarea unor lucrări de 
valoare incertă care să le înlocuiască pe cele 
autentic valoroase. 

Această tactică a ideologilor comunişti, folosiți 
de ocupantul sovietic pentru consolidarea 
stăpânirii, a ieşit la lumină chiar şi după abolirea 
comunismului, divulgată de perseverența 
atacurilor (nedrepte fiindcă mincinoase şi 
absurde, folosind termeni improprii, satanizați 
vreme de peste şase decenii) îndreptate împotriva 
savantului şi scriitorului Mircea Eliade (1907- 
1986), dar evidentă şi în perseverenta încercare de 
înlocuire a “celui mai mare istoric al religiilor din 
secolul XX” prin loan Petru Culianu aflat (şi din 
păcate rămas) în pragul carierei sale de profesor 
de istoria religiilor la Chicago. Tendinţa oficială 
post-decembristă de a-l cobori pe Mircea Eliade 
(până la a-l exclude din cultura română) 
înălțându-l în locul acestuia pe psiho-sociologul 
(apud. M. Eliade) născut în 1950 se vede cu 


uşurinţă din felul cum fosta Editură „Politică” 
(rebotezată „Humanitas”) a tipărit în 1998 micul 
Dicţionar al religiilor tradus din franceză de 
Cezar Baltag, şi mai ales din modul în care este 
asiduu promovat Culianu, ca mare profesor de 
istoria religiilor, «uitând» prea sistematic spre a nu 
părea înadins, că în Olanda nu a predat istoria 
religiilor ci (zece ani) Culianu a predat limba 
română, ca asistent din 1976 până în 1985 şi 
conferențiar începând din 1 ianuarie 1986, an în 
care părăseşte postul de la Groningen spre a se 
muta la Wassenaar (şi de aici la Boston, după 12 
ani de stat în Olanda), dar şi propagând 
neadevărul că ar fi fost la Chicago profesor „plin” 
când I.P. Culianu era doar pe punctul de a fi 
angajat profesor asociat la universitatea unde 
faimosul Eliade predase trei decenii. Aceste triste 
realități nu l-au împiedicat pe Moshe Idel să 
trâmbiţeze pe coperta a IV-a a Psihanodiei 
(Polirom 2006) că Eliade şi Culianu ar fi fost, la 
egalitate, „cei doi mari istorici români ai 
religiilor”. Cu bani de la buget, Institutul Cultural 
Român a plătit traducerea în vreo 15 limbi a 
Dicţionarului religiilor (1990) care ar avea trei 
autori, pe faimosul Mircea Eliade, pe 
necunoscutul Culianu proaspăt ieşit doctor (la 
limita timpului admisibil) şi o absolventă care nu 
mai scrisese şi nu va mai scrie niciun volum de 
istoria religiilor. Fiind cu stângăcie alcătuit de 
Culianu care a ţinut să facă reclamă lui Moshe 
Idel şi tuturor cunoscuţilor săi trecându-i la 
biliografie (de ca şi cum ar fi fost citați de 
autorul Eliade!), micul dicționar s-a „expirat” 
foarte repede datorită bibliografiei sale „adusă la 
zi” înainte de 1990. Dacă Ioan Petru Culianu ar fi 
ținut seamă de dorința lui Eliade, acest lucru ar fi 
putut fi evitat. Fiindcă filozotul religiilor onorat 
pe întreg mapamondul îi sugerase a face sub 
formă de dicționar un compendiu al viziunii sale 
asupra istoriei religiilor, folosind în exclusivitate 
scrieri eliadeşti, lucru care mai transpare azi doar 
din titlul ediției americane a dicționarului apărut 
la Harper, San Francisco, în 1991: The Eliade 
Guide to World Religions. 

Acţiunea de «lichidare» a lui Mircea Eliade 
(premiat de Academia Franceză pentru originali- 
tatea perspectivei sale asupra istoriei credințelor 
religioase) prin «atacuri la comandă»? cu argu- 
mente preluate din acel contrafăcut Dosar 
«Eliade» (1972) alcătuit în Israel spre blocarea can- 
didaturii la Premiul Nobel -, o vedem de mai bine 
de două decenii contrabalansată prin propulsarea 
lui I.P. Culianu pe toate căile imaginabile. Din 
cele 45 de cuvinte de dicționar pe care tânărul i 
le propusese (v. scrisoarea lui Culianu din 29 
august 1980), Mircea Eliade, în calitatea sa de 
coordonator al celor 16 volume ale Enciclopediei 
religiilor (Macmillan, New York, 1987), nu i-a 
publicat decât şapte fişe de dicționar. Şi acelea 
numai după ce au fost revizuite de Cicerone 
Poghirc (Bendis, Dacian Riders, Geto-Dacian 
Religion, Sabazios, Thracian Religion, Tracian 
Rider şi Zalmoxis). Lipărite la laşi în colecţia 
“Biblioteca Ioan Petru Culianu” sub titlul Cult, 
magie, erezii. Articole din enciclopedii ale religi- 
ilor, tişele dublu semnate puteau fi încadrate de 


Polirom în colecția “Biblioteca Cicerone Poghirc”, 
profesorul de română de la Bochum arătându-se a 
fi mai în temă cu istoria religiilor decât profesorul 
de română de la Groningen. Faţă de indo- 
europenistul Cicerone Poghirc (1928-2009), profe- 
sor emerit din 1980 la Ruhr-Univ. Bochum, (con- 
ferenţiind la universitățile din Atena, Duesseldorf, 
Freiburg, Heidelberg, Paris, Roma, Iuebingen) 
asistentul de română I.P. Culianu a fost un istoric 
al religiilor nerecunoscut de mediul academic 
occidental, în ciuda faptului că marele Eliade l-a 
ajutat pe Culianu să-şi publice două volume în 
Franţa, Italia (Experienze dell'estasi, Laterza, Bari, 
1986) şi în SUA la editurile care-l publicau pe el. 

În campania, să-i spunem “românească”, de 
înlocuire a lui Mircea Eliade (acuzat fără nici o 
bază că, vezi Doamne, s-ar fi „compromis”) cu loan 
Petru Culianu pe care compromisurile politice l-au 
costat viaţa (v. Isabela Vasiliu-Scraba, Era minciu- 
nilor legate de cariera lui Culianu şi o nouă ipoteză 
privitoare la asasinatul de la Chicago, sau 
http://vwwww.scribd.com/doc/153859486/Era-min- 
ciunilor-legate-de-cariera-lui-l-P-Culianu-YC5%9Fi- 
o-nouYC4%83-ipotezYC4%83-a-lui-Ezio-Albrile- 
privitoare-la-asasinatul-politic-de-la-Chicago) şi 
umilirea din momentul executării sale în WC-ul 
universității care urma să-l angajeze ca profesor 
asociat (conferenţiar), când nu se afirmă direct că 
urmaşul lui FEliadeS ar fi fost Culianu, minciuna 
se insinuează indirect, prin formulări ce invocă 
“impresionanta carieră ştiinţifică [a lui Culianu], 
de la Milano la Groningen, până la catedra de 
profesor la Divinity School, în preajma şi sub 
aripa [...] lui Mircea Eliade” (Leon Volovici, în 
Revista „22” din 16 iulie 2007), trecând sub 
tăcere că la Milano bursierul Culianu era student, 
iar la Groningen din 1976 până în 1985 a fost 
asistent de română şi, mai ales, neglijând faptul 
că niciunul din volumele de istoria religiilor scrise 
de loan P. Culianu nu a fost premiat de vreun for 
academic din Occident. De acest aspect impor- 
tant nu au ţinut seamă cei care au botezat cu 
numele lui Culianu acea sală mai la vedere a 
«Institutui de istoria religiilor» înființat în 2008 
„sub cupola Academiei” de fostul ministru A. 
Pleşu. 

Dacă în Franţa, cei de la Editura Plon (Paris, 
1990) au marcat pe coperta Dicţionarului 
religiilor, cu corp de literă mare numele lui 
Mircea Eliade drept autor şi cu o literă de vreo 
trei ori mai mică numele lui Culianu, în 
manipularea ideologică post-decembristă s-a 
abandonat de mult calea adevărului: La 
Universitatea din laşi se predă «paradigma Eliade- 
Culianu de interpretare a mitului» (prof. Nicu 
Gavriluţă, decanul Facultăţii de Filozofie) de parcă 
chiar ar exista o asemenea fantezistă paradigmă, 
iar la Bucureşti, editorul Dicţionarului religiilor 
pune numele lui Culianu pe acelaşi rând şi cu 
acelaşi corp de literă cu numele lui Eliade ale 
cărui idei se regăsesc în majoritatea articolelor 
acestui mic dicţionar. 

Dar nu numai înghesuirea pe acelaşi rând 
menit să sugereze minciuna unei consideraţii 
egale de care s-ar fi bucurat în lumea academică 
ambii autori ai dicționarului atrage atenţia din 
primul moment. Uimeşte şi prezentarea autorilor, 
cu acordarea de spaţii perfect egale. Ceea ce a 
însemnat, fireşte, ciuntirea operei faimosului 
Eliade (membru a numeroase academii, prețuit în 
cele mai alese medii universitare occidentale care 
i-au decernat prestigioase premii) până a rămas 
din ea mai puţin de un sfert. Şi nici aşa directorul 

Editurii Humanitas nu a putut să o aducă la o 
dimensiune comparabilă cu opera asistentului de 
română de la Groningen. De aceea, numărul 
scrierilor lui Culianu a fost artificial umflat: 11 
titluri de cărţi ştiinţifice la Eliade (cu trei volume 
apărute sub un singur titlu: Histoire des croy- 
ances...), 9 titluri la Culianu, dintre care unul este 
al Dicţionarului religiilor, două titluri sunt 
romane şi două titluri diferite dublează aceeaşi 
lucrare de doctorat. 

Desigur, pentru sporirea cu tot dinadinsul a 
operei celui asasinat înainte de a-şi da adevărata 
măsură, era imperios necesar ca pecetea minciunii 
să se lățească multiplicând lucrările lui Culianu şi 
prin subterfugiul prezentării drept cărţi diferite, 
una în franceză şi alta în engleză, a aceleiaşi teze 
de doctorat de «troisi&me cycle» din 1980. 
Apărută în 1984 la Payot (după insistenţele lui 
Eliade, căruia editura pariziană i-a cerut să scrie o 
prefață care să-i poarte semnătura pentru ca volu- 
mul necunoscutului Culianu să se poată vinde) 
cartea Experiences de lextase (Paris) a fost 
tradusă în engleză întâi cu titlul Psychanodia 
(Leiden, 1983; „mă tot întreb - scria Eliade pe 14 
noiembrie 1980 - de ce Vermaseren ține morțiş să 
traduci Experiences de I'extase în englezeşte. Cei 
ce o înțeleg, o pot citi şi în franțuzeşte”, v. 
Dialoguri întrerupte, p. 223) apoi cu titlul Outof 
this World la obscura editură Shambhala (1991) 
din Boston unde Culianu se mutase după ce a 
părăsit Olanda (v. şi ediţiile româneşti: Nemira, 
1997; Polirom, 2004; Nemira, 1994, 1996; 
Polirom, 2002). Ultima variantă englezească a fost 
în aşa fel modificată (v. interviul lui Culianu din 
februarie 1990 din Italia) încât a devenit aproape 
de necitit. Volumul Experiences de Iextase n-a 
apărut la Editura Universităţii din Chicago (cum 
s-a întâmplat cu Eros and Magic in the 
Renaisance, trad. Margaret Cook, 1987) pentru că 
nu fusese acceptat, cu toate că însuşi profesorul 
Eliade îl dăduse prestigioasei Edituri Chicago U.P. 
după ce apăruse în Franţa (v. scrisoarea lui Mircea 
Eliade din 18 noiembrie 1984). Ultima variantă 
tradusă în italiană cu titlul I viaggi del'anima şi 
publicată de editura comunistă Mondadori 
(Milano, 1991) a apărut la scurt timp după 
moartea autorului. G. Cassadio, un prieten din 
tinereţe al lui Culianu a scris în 1993 că această 
ultimă opera de sinteză a fost “una delusione, di 
molto inferiore alla produzione scientitica 
antecedente” (cf. G. Cassadio citat de Ezio Albrile 
în studiul Diafane sovversione din “Rivista di 
Studi Indo-Mediteranei”, Anno [/2011, e-journal). 

De fapt, în diversificarea operei sale ştiinţifice, 
dovedind o reală aplecare spre erudiție, ca şi în 
contribuţiile sale la câteva volume colective, 
Culianu a folosit cam acelaşi material din lucrările 
pregătite pentru examene (v. “Cuvântul de mulțu- 
mire” care precede volumul Psychanodia). Astfel 
că teza de licenţa de la Milano (1975) publicată 
în 1985 la Roma (Gnosticismo e pensiero moder- 
no: Hans Jonas), a fost prelucrată sub forma volu- 
mului Experiences de l'extase dar şi a doctoratu- 
lui de stat din ianuarie 1987 de la Sorbona, Les 
g&noses dualistes d'Occident (Plon, 1990), lucrare 
tipărită inițial în provincie (la Lille), apoi în Italia 
( miti dei dualismi occidentali, 1989) şi în final 
la editura Plon după acceptarea publicării volumu- 
lui Mircea Eliade, Dictionnaire des religions, la 
trei ani de la moartea lui Eliade. 

Sistemul propriu de lucru este menţionat de 
loan P. Culianu când scrie despre geneza lucrării 
Eros şi magie. Cartea a fost publicată în 1984 cu 
ajutorul lui Mircea Eliade la Flammarion (despre 
ea Sorin Antohi - în postfața traducerii româneşti 
din 1999, p. 442 -, inventează o istorie fabuloasă 

cu o aşa zisă „descoperire” a manuscrisului, 
despre care în realitate Eliade îi tot scrisese lui 
Yves Bonnefoy, directorul editurii Flammarion). 
Tot cu ajutorul profesorului Eliade este tradusă la 
University of Chicago Press. Volumul ar fi în linii 
mari prelucrarea tezei de licenţă de la Bucureşti 
din 1972 (Ficino şi platonismul în Renaştere) pe 
care împreună cu două lucrări de seminar din 
1969 despre G. Bruno le-a transpus în franceză 
prin 1979 după ce profesorul Cicerone Poghirc le 
adusese din ţară. Din materialele rămase după 
publicarea la Flammarion, Sorin Antohi a mai 
alcătuit încă o culegere de texte cu titlul Jocari 
serio - ştiinţă şi artă în gândirea Renaşterii, 
tradusă în engleză ca Mind Games (Central 
European University, Budapest, 2004). 

Studiile despre gnoză din Iter in silvis. Saggi 
scelti sulla gnosi e altri studi (Messina, 1981) apar 
înglobate şi în volumul Experienţe ale extazului, 
publicat la Payot în 1984 tot cu sprijinul lui 
Eliade. Din cartea de la Payot, vreo 30 de pagini, 
sub titlul L'Ascension de lâme dans les mysteres 
a et hors des mysteres, au fost cuprinse şi în 
lucrarea colectivă La soteriologia dei culti orientali 
nell'Imperio romano (Leiden, 1982) îngrijită de 
Vermaseren. Cartea englezească a lui Culianu 
apărută la Leiden în 1983, cu titlul Psychanodia 
(enumerată de Moshe Idel alături de Experienţe 
ale extazului, de ca şi cum ar fi altă lucrare) este 
o variantă intermediară a lucrării de «troisieme 
cycle», obținută prin prescurtarea şi traducerea în 
engleză a Experienţelor extazului. 

Prelucrarea diferită a aceluiaşi material pe 
tema gnosticismului a constituit o adevărată cap- 
cană pentru H.R. Patapievici comentator cu ifose 
de cunoscător avizat în multe, foarte multe 
domenii, dar mai ales în filosofie. Drept postfață 
a traducerii nereuşitului volum Les gnoses dual- 
iste de l'Occident (Plon, Paris, 1990) Patapievici a 
publicat un studiu şcolăresc despre gândirea lui 
Culianu. Avansând ideea că loan Petru Culianu 
(prin cele scrise pentru un examen sau altul şi 
publicate cu sprijinul lui Eliade) l-ar fi depăşit, 
vezi Doamne, pe Mircea Eliade (autor al unei 
opere ştiinţifice apreciate pe tot mapamondul), el 
face eroarea să creadă că ascensiunea sufletului şi 
gnosticismul ar fi diferite una de alta, când (după 
Eliade) ascensiunea sufletului reprezintă doctrina 
centrală a gnozei. 

Fără a reţine acest lucru pe care Eliade îl 
scrisese într-una din cele două succinte prefețe la 
cărțile lui Culianu din 1984, H.R. Patapievici sub- 
liniază cât poate el de apăsat că originalitatea 
celor scrise de Culianu despre ascensiunea la cer 
a sufletului şi modul genial de a pune problema 
gnosticismului au reprezentat două contribuţii 
majore ale lui Ioan P. Culianu ca istoric al religi- 
ilor. Prin aceste inovatoare două contribuţii el l-ar 
fi lăsat cu mult în urmă pe “idolul lui din ado- 
lescență” (L. Volovici). Bucuros de o asemenea 
găselniță, Patapievici mai scrie că cele două con- 
tribuţii geniale ale lui Culianu, depăşesc demersul 
eliadesc, a cărui contribuţie la istoria religiilor s-ar 
fi limitat la modesta operaţie de ordonare a mate- 
rialului, pe care l-ar fi dispus <în clase morfolog- 
ice» (apud. H.R. Patapievici). Gogomănia de a 
separa gnosticismul de ascensiunea sufletului pen- 
tru a le considera două “catene tematice” diferite 
este preluată de la Patapievici de E. Iricinschi în 


postfaţa la Experienţe ale extazului (Nemira, 
1998). 


Note: 

1. Din cauza terorii dezlănțuite de guvernul 
maghiar de ocupaţie, 150 000 de români s-au refugiat 
din Transilvania de Nord. Mulţi dintre cei rămaşi au 
fost aruncaţi în lagărele de la Satu Mare, Carei, Târgu 
Mureş, Marghita, Someşeni, Zalău, Priscop-Landany şi 


în închisorile din Cluj, Oradea, Gherla, Sighet, Baia 
Mare, Sf. Gheorghe şi din interiorul Ungariei 
(Seghedin, Debrețin, Budapesta, Bekes-Csaba etc). 
Masacrele, omorurile, schingiuirile cu scosul ochilor, 
zdrobitul membrelor, bătutul cuielor în spinare, 
spânzurare cu capul în jos pînă la pierderea minților, 
înjungheri cu baioneta şi aruncarea în celule pentru o 
moarte mai lentă, măcelărirea copiilor, femeilor si 
bătrânilor, masacrele în masă cu focuri de mitralieră au 
totalizat 19 040 de atrocități în judeţele Bihor (3 598), 
Ciuc (538), Cluj (6 256), Maramureş (284), Mureş 

2 534), Năsăud (167), Odorhei (179), Satu Mare (1 
216), Salaj (1880), Someş (1623), Trei Scaune (765), 
toate petrecute între 1 septembrie 1940 şi 15 mai 1941 
v. Teroarea hortystă din Nord-Vestul României între 
septembrie 1940 şi octombrie 1944, Ed. Politică, Buc., 
1985 si Almanahul Steaua, Cluj, 1985). 

2. Un rol important în calomnierea lui Mircea 
Eliade l-a avut Editura Humanitas care, deşi face bani 
buni din vânzarea cărţilor lui Eliade, nu s-a sfiit să pub- 
lice stufosul dosar (de genul celor confecționate de 
Securitate) construit din semi-adevăruri despre o aşa- 
zisa “uitare” a unei mişcări politice interbelice în care 
Eliade nu a fost niciodată înscris. Traducătoarea lui 
Liiceanu în franceză, autoarea acestui dosar politic 
(apărut în Franţa si imediat după aceea la fosta Editură 
Politică), autoare care semna cu numele de Alexandra 
Carreau (n. 1966) până să fie recunoscută de tatăl său 
şi să devină nepoata lui Philippe Laignel Lavastine 
(mare admirator al lui Eliade pe care l-a cunoscut în 
1946), s-a “măritat” cu filosofia românească printr-o 
iniţială căsătorie cu Emil Hurezeanu şi prin ulterioare 
relaţii cu Mihnea Berindei, cu Liiceanu (de unde 
“iubirea” pentru Noica, pus şi el la zid, prin intermedi- 
ul Editurii Humanitas, de zeloasa traducătoare), şi, last 
but not the least, cu Nicolas Weill, un jurnalist de la 
“Le Monde” (v. Jean-Claude Maurin, Trebuie interzişi 
Eliade şi Cioran€ - în rev. “Jurnalul literar”, noiembrie- 
dec. 2003, p. 13). În proiectata Enciclopedie on-line a 
Filosofiei Româneşti coordonată de C. Ciocan (din 
clientela lui Liiceanu), - a carei listă de filosofi este 
năpădită de buruieni aşa-zis “marxiste” -, loan Petru 
Culianu este considerat a avea o aceeaşi valoare ca 
Mircea Florian, Anton Dumitriu, Mircea Vulcănescu, 
Ştefan Lupaşcu, Camil Petrescu, loan Petrovici, toți 
aceştia aliniaţi alături de filosoful... Benjamin 
Fundoianu. În schimb, Sergiu Al-George este ceva mai 
jos, cu o fişă de filosof “semnificativ” proiectată a avea 
3 pagini, față de 3,5 pagini pentru “remarcabilii” 

B. Fondane, Culianu şi ceilalți filosofi puşi pe aceeaşi 
treaptă cu cei doi. I.P. Culianu s-a pretat la “atacul la 
comandă”, a cărui victimă a fost Horia Stamatu (vezi 
Isabela Vasiliu-Scraba, La centenarul poetului Horia 
Stamatu, ciudățenii post-comuniste). Eliade şi Virgil 
lerunca au încercat fără succes să oprească “execuția” 
lui Horia Stamatu, care devenise “periculos” fiindcă şi-a 
dat seama că “nici pe partea națională, nici pe partea 
internaţională, nici unul dintre magnații acestor părți 
nu vroiau binele României” (v. scrisoarea din 2 febr. 
1974, publicată în “România literară”, 7 febr. 1996). 
Virgil Ierunca, într-o scrisoare din 1978 l-a rugat pe 
Culianu în termeni foarte duri să renunţe la publicarea 
articolului scris împotriva gânditorului poet. Dar 
“comanda”, ca orice comandă a unui superior, trebuia 
să fie îndeplinită. Culianu a publicat articolul în revista 
scoasă de Sorin Alexandrescu (“International Journal of 
Romanian Studies”, vol. II 1977-1980, apărută efectiv 
în 1984). Probabil tot ca urmare a unor comenzi a scris 
„turnătorul” Culianu în 1985 o notă informativă despre 
Mircea Eliade (vezi vol. Eliade în arhiva Securităţii, Ed. 
Mica Valahie, 2008, p. 230-233). 

3. Din 1986, urmaşă la catedra lui Mircea Eliade a 
fost specialista în filozofie şi religie indiană aleasă de 
Eliade să-i fie secretară la alcătuirea celor 16 volume de 
Enciclopedia religiilor apărute în 1987. 

